Gyógyszerkiadások viseléséhez kapcsolódó rendszeres települési támogatás 

	Ügytípus
	Gyógyszerkiadások viseléséhez kapcsolódó rendszeres települési támogatás 

	Rövid leírás
	A gyógyszerkiadások viseléséhez kapcsolódó rendszeres települési támogatás állapítható meg azon közgyógyellátásban nem részesülő, szociálisan rászoruló személy részére, akinek a családjában az egy főre jutó havi nettó jövedelem nem haladja meg a 136.000,-Ft-ot,  egyedül élő, egyedül álló esetén havi jövedelme a 160.000,- Ft-ot nem haladja meg, házastársával, élettársával él, - feltéve, hogy mindketten rendszeres pénzellátásban részesülnek, legalább egyikük betöltötte a 65. életévét, - és családjában az egy főre jutó havi nettó jövedelem nem haladja meg a 158.000,- Ft-ot, és a havi rendszeres, orvos által leigazolt és gyógyszertárban kiváltott gyógyszereinek költsége a 2.000,- Ft-ot eléri. 

Az ellátás a kérelem benyújtás hónapjának kezdő napjától 6 hónap időtartamra állapítható meg.

A támogatás havi összege az igazolt gyógyszerköltség összege, de legfeljebb család esetén havi 10.000,- Ft, egyedülélő, egyedülálló esetén 12.000,- Ft, illetve aki házastársával, élettársával él, - feltéve, hogy mindketten rendszeres pénzellátásban részesülnek, legalább egyikük betöltötte a 65. életévét, - 12.000,- Ft.

	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás 

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)   

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel az önkormányzati rendeletben meghatározott feltételeknek.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, a családban élő személyeknek a kérelem benyújtását megelőző hónapra vonatkozó nettó jövedelméről szóló igazolás(ok), a krónikus betegséggel összefüggő, havi rendszerességgel szedett, vényköteles gyógyszerek egy havi adagjának költségét igazoló pénztári bizonylat(ok).

	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


